b'\n_START_ARTICLE_\nAlhambra\n_START_SECTION_\nNa\xc4\x8drt\n_START_PARAGRAPH_\nAlhambra ni imela idejnega na\xc4\x8drt za celoten kompleks, zato njena celotna postavitev ni smiselno organizirana. Je posledica \xc5\xa1tevilnih gradbenih faz in dozidav: od prvotne trdnjave iz 9. stoletja, do muslimanskih pala\xc4\x8d iz 14. stoletja, pala\xc4\x8de iz 16. stoletja Karla V.. Nekatere stavbe so na med seboj nenavadno pozicionirane. Terasa ali planota, na kateri Alhambra stoji meri 740 metrov v dol\xc5\xbeino in 205 metrov na naj\xc5\xa1ir\xc5\xa1em delu. Razprostira se v smeri zahod-severozahod proti vzhod-jugovzhod in pokriva povr\xc5\xa1ino okoli 142.000 kvadratnih metrov. Najbolj zahodnja\xc5\xa1ka zna\xc4\x8dilnost Alhambre je Alcazaba (citadela, Fortifikacija) in predstavlja mo\xc4\x8dno utrjen polo\xc5\xbeaj. Preostali del planote obsega \xc5\xa1tevilne mavrske pala\xc4\x8de, obdane z utrjenim zidom, s trinajstimi stolpi, nekateri so obrambni in nekaterih razgledni za prebivalce. Reka Darro, ki te\xc4\x8de skozi sotesko na severu, deli planoto okro\xc5\xbeja Albaicin. V dolini Assabica je Alhambra Park na zahodu in jugu, poleg te doline poteka skoraj vzporedno greben Monte Mauror, ki jo lo\xc4\x8di od okro\xc5\xbeja Antequeruela. \xc5\xa0e ena grapa jo lo\xc4\x8di od Generalife.\n_START_SECTION_\nArhitekturni detajli\n_START_PARAGRAPH_\nDekoracijo znotraj pala\xc4\x8de zaznamujejo ostanki mavrskega gospostva v \xc5\xa0paniji in uvedba veliko andaluzijske umetnosti v zadnjem obdobju v Granadi. Z malo bizantinskega vpliva sodobne abassidske arhitekture, so umetniki neskon\xc4\x8dno reproducirali enake oblike in trende, ki so ustvarjali nov slog, ki se je razvil tekom dinastije Nasrid. Nasridi so prosto uporabljali vse stilisti\xc4\x8dne elemente, ki so bili ustvarjeni in razviti v osmih stoletjih muslimanske vladavine na polotoku, vklju\xc4\x8dno s kalifskim podkvastim lokom, almohadsko sebko (mre\xc5\xbea rombov), almoravidske palmete in edinstvene kombinacije njih, kakor tudi novosti, kot so pompozni loki in muqarnas (stropna dekoracija stalaktit). Izolacija od ostalega islama ter trgovskih in politi\xc4\x8dnih odnosov s kr\xc5\xa1\xc4\x8danskimi kraljestvi je vplivala tudi na gradbene sloge._NEWLINE_Stebri in muqarnas se pojavljajo v ve\xc4\x8d sobah, notranjost \xc5\xa1tevilnih pala\xc4\x8d je okra\xc5\xa1ena z arabeskami in kaligrafijo. Arabeske za notranje prostore pripisujejo med drugim sultanom iz Granade Yusufu I., Mohamedu V. in Ismailu I.._NEWLINE_Po kr\xc5\xa1\xc4\x8danski osvojitvi mesta leta 1492 so osvajalci za\xc4\x8deli spreminjati Alhambro. Vidne dele so prebelili, poslikave in pozlato zabrisali, pohi\xc5\xa1tvo umazali, raztrgali ali odstranili. Karel I. (1516-1556) je obnovil del v renesan\xc4\x8dnem slogu in uni\xc4\x8dil ve\xc4\x8dji del zimske pala\xc4\x8de, da bi naredil prostor za strukture v renesan\xc4\x8dnem slogu, kar ni bilo nikoli zaklju\xc4\x8deno. Filip V. (1700-1746) je poitalijan\xc4\x8dil sobe in zaklju\xc4\x8dil svojo pala\xc4\x8do v sredini, kjer je bila stavba mavrska; pozidal je stene in z njimi blokiral cele apartmaje._NEWLINE_V naslednjih stoletjih so mavrsko umetnost \xc5\xa1e naprej uni\xc4\x8devali. Leta 1812 so nekatere izmed stolpov uni\xc4\x8dili Francozi pod poveljstvom grofa Sebastianija. Leta 1821 je potres povzro\xc4\x8dil nadaljnjo \xc5\xa1kodo. Restavratorska dela so bila izvedena leta 1828, ki jih je vodil arhitekt Jos\xc3\xa9 Contreras, financiral pa do leta 1830 Ferdinand VII.. Po smrti Contrerasa leta 1847 je nadaljeval njegov sin Rafael (umrl 1890) in njegov vnuk.\n_START_SECTION_\nZgodovina\n_START_PARAGRAPH_\nKon\xc4\x8dana proti koncu muslimanske oblasti v \xc5\xa0paniji z Jusuf I. (1333-1353) in Mohamed V. Granadski, sultan Granade (1353-1391), je bila Alhambra je odraz kulture zadnjih stoletij mavrske vladavine Al Andaluz, zmanj\xc5\xa1ana na emirat Nasrid. To je kraj, kamor so se umetniki in intelektualci zatekli pred rekonkvisto \xc5\xa1panskih kristjanov. Alhambra zdru\xc5\xbeuje naravne lastnosti mesta z zgrajenimi objekti in vrtovi in je dokaz  mavrske kulture v \xc5\xa0paniji in spretnosti muslimanskih, judovskih in kr\xc5\xa1\xc4\x8danskih rokodelcev, obrtnikov in graditeljev njihove dobe. Dobeseden prevod Alhambra, "rde\xc4\x8da (\xc5\xbeenska), odra\xc5\xbea barvo rde\xc4\x8de gline okolice iz katere je utrdba narejena. Zgradbe Alhambre so bile v nekem obdobju pobeljene, a so danes stavbe po sanaciji spet rde\xc4\x8dkaste. Drug mo\xc5\xbeen izvor imena je rodovna ozna\xc4\x8dba dinastije Nasrid, znane kot Banu al-Ahmar v arab\xc5\xa1\xc4\x8dini: Rde\xc4\x8di sinovi (mo\xc5\xa1ki), pod-rodu plemena Qahtanite Banu Khazraj. Eden od zgodnjih prednikov Nasridov je imel vzdevek Yusuf Al Ahmar (Yusuf rde\xc4\x8di) in s tem je del (Nasridov) Banu Khazraj prevzel ime Banu al Ahmar._NEWLINE__NEWLINE_ _NEWLINE_Prvi\xc4\x8d je Qal\'at Al Hamra omenjen v zvezi z boji med Arabci in Muladiejci (ljudje me\xc5\xa1anega arabsko-evropskega porekla) v \xc4\x8dasu vladavine Abdullaha ibn Muhammada (888-912). V enem posebej ostrem in krvavem spopadu so Muladiejci porazili Arabce, ki so bili nato prisiljeni se zate\xc4\x8di v primitivni rde\xc4\x8di grad, ki se je nahajal v provinci Elvira, danes v Granadi. Po ohranjenih dokumentih iz obdobja, je bil rde\xc4\x8di grad precej majhen in njegovo obzidje ni bilo sposobno odvra\xc4\x8dati napadov. Grad je bil nato v veliki meri prezrt do enajstega stoletja, ko so bile njegove razvaline obnovljene. Obnovil jih je Samuel ibn Naghrela, vezir emirja Badis ben Habusa iz dinastije Zirid Al Andaluz, v poskusu, da bi ohranil majhno judovsko naselje, ki se je prav tako nahajalo na naravni planoti Sabikah._NEWLINE_Ibn Nasr, ustanovitelj dinastije Nasridov, je bil prisiljen pobegniti v Ja\xc3\xa9n, da bi se izognil preganjanju kralja Ferdinanda III. Kastiljskega in podpornikom rekonkviste, ki so \xc5\xbeeleli kon\xc4\x8dati mavrsko oblast v \xc5\xa0paniji. Po umiku v Granado, se je Ibn-Nasr naselil v pala\xc4\x8di Badis ben Habus v Alhambri. Nekaj mesecev kasneje se je za\xc4\x8dela gradnja nove Alhambre, primerne za prebivali\xc5\xa1\xc4\x8de sultana. Po arabskem rokopisu,  objavljene, kot An\xc3\xb3nimo de Granada y Copenhague,_NEWLINE_Leta 1238 se je Abdallah ibn al-Ahmar povzpel na kraj imenovan "Alhambra" da ga pregleda, dolo\xc4\x8di temelje gradu in dolo\xc4\x8di nekoga, ki bo odgovoren za njegovo izgradnjo._NEWLINE_Zasnova je obsegala na\xc4\x8drte za \xc5\xa1est pala\xc4\x8d, od katerih je pet zdru\xc5\xbeenih v severovzhodnem kvadrantu, ki tvori kraljevo \xc4\x8detrtino, dva vezna stolpa in \xc5\xa1tevilna kopali\xc5\xa1\xc4\x8da. V \xc4\x8dasu vladavine dinastije Nasrid se je Alhambra preoblikovala v mesto palatin, skupaj z namakalnim sistemom, ki so ga sestavljali acequias (potoki, kanali) za vrtove Generalife, ki so se nahajali zunaj trdnjave. Pred tem je bila stara Alhambra odvisna od de\xc5\xbeevnice zbrane v cisternah in od tega, kar je lahko dobila od Albaic\xc3\xadn. Oblikovanje sultanovega kanala je utrdila identiteto Alhambre kot mesto pala\xc4\x8d in ne kot obrambno in asketsko strukturo._NEWLINE_Muslimanski vladar Mohamed XII. iz Granade je leta 1492 predal Granadski emirat brez Alhambre, ki so jo napadle sile kralja Ferdinanda II. Aragonskega in kraljice Izabele I. Kastiljske.\n_START_SECTION_\nPregled\n_START_PARAGRAPH_\nAlhambra, s svojo trojno vsebino kot grad, pala\xc4\x8da in stanovanjski prostori za podrejene, spominja na veliko srednjeve\xc5\xa1ko kr\xc5\xa1\xc4\x8dansko trdnjavo. Alcazaba ali trdnjava je njen najstarej\xc5\xa1i del, ki je bil zgrajen na izoliranem in prepadnem rtu, ki se kon\xc4\x8da na planoto na severozahodu. Vse kar je ostalo, so njene masivne zunanje stene, stolpi in obzidje. Na stolpu Torre de la Vela, visokem 25 m, je visela zastava Ferdinanda in Izabele kot simbol \xc5\xa1panske osvojitve Granade 2. januarja 1492. Kupola z velikim zvonom je bila doda v 18. stoletju in obnovljena, potem ko so jo prizadele strele leta 1881. Alcazaba je bila pala\xc4\x8da mavrskih vladarjev, Nasridska pala\xc4\x8da ali stara Alhambra, zunanja - Zgornja Alhambra, je bila prvotno zasedena z uradniki in dvorjani._NEWLINE_Dostop od mesta do parka Alhambra omogo\xc4\x8dajo Puerta de las Granadas (vrata granatnih jabolk), slavolok datira iz 15. stoletja. Strm vzpon vodi mimo stebra Karla V., vodnjak so postavili leta 1554, do glavnega vhoda v Alhambro. To so Puerta de la Justicia (Vrata pravice), masivni podkvast obok premo\xc5\xa1\xc4\x8da kvadratni stolp in so jih Mavri uporabljali kot neformalno sodi\xc5\xa1\xc4\x8de. Roka Fatime, s prsti iztegnjenimi kot talisman proti zlobnemu o\xc4\x8desu, je vklesana nad temi vrati na zunanji strani; klju\xc4\x8d, simbol oblasti, zavzema ustrezno mesto v notranjosti. Ozek prehod navznoter vodi do Plaza de los Aljibes (trg cisterne), \xc5\xa1irok odprt prostor, ki deli Alcazabo od mavrske pala\xc4\x8de. Na levi strani prehoda se dviga Torre del vino (stolp vina), zgrajen leta 1345 in se je uporabljal v 16. stoletju kot klet. Na desni je pala\xc4\x8da Karla V., ki je manj\xc5\xa1a renesan\xc4\x8dna stavba, za gradnjo katere so morali del Alhambre, tudi originalni glavni vhod, podreti.\n_START_SECTION_\nKraljevi kompleks\n_START_PARAGRAPH_\nKraljevi kompleks je sestavljen iz treh glavnih delov: Mexuar, Serallo in harem. _NEWLINE_Mexuar ima skromno opremo in je hi\xc5\xa1a funkcionalnih obmo\xc4\x8dij za gospodarjenje in upravljanje. Za dekoriranje povr\xc5\xa1in v Mexuarju  so uporabili trakaste vzorce. Stropi, tla in oblazinjenje so iz temnega lesa in so v ostrem nasprotju z belimi, mav\xc4\x8dnimi stenami._NEWLINE_Serallo, zgrajen v \xc4\x8dasu vladavine Jusufa .I v 14. stoletju, vsebuje Patio de los Arrayanes (dvori\xc5\xa1\xc4\x8de Myrtles). \xc5\xbdivobarvna notranjost ka\xc5\xbee dado plo\xc5\xa1\xc4\x8de, jeser\xc3\xadja, azulejo, cedrovino in artesonado. Artesonado so zelo dekorativni stropi in drugi leseni predmeti. _NEWLINE_Harem je tudi bogato opremljen in vsebuje stanovanja za \xc5\xbeene in ljubice monarhov. To podro\xc4\x8dje vsebuje kopalnico s teko\xc4\x8do vodo (hladno in toplo), kopeli s pritiskom vode za prhanje. Kopalnice so bile odprte z elementi, da bi bile svetle in zra\xc4\x8dne.\n_START_SECTION_\nDvori\xc5\xa1\xc4\x8de Myrtles\n_START_PARAGRAPH_\nSedanji vhod v Palacio Arabe ali Casa Real (mavrska pala\xc4\x8da) je preko majhnih vrat, od koder hodnik povezuje Patio de los Arrayanes (dvori\xc5\xa1\xc4\x8de Myrtles), imenovano tudi Patio de la alberca (dvori\xc5\xa1\xc4\x8de blagoslova ali dvori\xc5\xa1\xc4\x8de ribnika), iz arab\xc5\xa1\xc4\x8dine birka - bazen. Birka je pomagal ohladiti pala\xc4\x8do in deloval kot simbol mo\xc4\x8di. Ker je vode obi\xc4\x8dajno primanjkovalo, je bila potrebna tehnologija, da se je ta obdr\xc5\xbeala v bazenih. To dvori\xc5\xa1\xc4\x8de je 42 m dolgo in do 22 m \xc5\xa1iroko, v centru je velik ribnik z marmornim tlakovanjem, poln zlatih ribic ter mirto, ki raste ob straneh. Na severni in ju\xc5\xbeni strani so galerije; ju\xc5\xbena galerija je 7 m visoka in podprta z marmornimi stebri. Pod njo je bil na desni strani glavni vhod in nad njim tri okna z loki in miniaturnimi stebri. Od tega dvori\xc5\xa1\xc4\x8de se vidijo stene Torre de se Comares , ki se dvigajo nad strehe na severu in se odra\xc5\xbeajo v ribniku.\n_START_SECTION_\nDvorana veleposlanikov\n_START_PARAGRAPH_\nSal\xc3\xb3n de los Embajadores (Dvorana veleposlanikov) je najve\xc4\x8dja v Alhambri in zavzema vse Torre de Comares. To je pravokotna soba 12 m dolga, medtem ko je sredi\xc5\xa1\xc4\x8de kupole na 23 m visoki stranici. To je bila velika sprejemna soba s prestolom sultanaa nasproti vhoda. Projektivelike pala\xc4\x8de zagotavlja pogled v treh smereh. V tem smislu je "Mirador" (razgledi\xc5\xa1\xc4\x8de), iz katerega lahko prebivalci pala\xc4\x8de vidijo navzven na okoli\xc5\xa1ko pokrajino.  Plo\xc5\xa1\xc4\x8dice so skoraj 1,2 m visoke vse okrogle,  barve se razlikujejo v intervalih. Nad njimi je serija ovalnih medaljonov z napisi, prepletenih s cvetovi in listi. Dvorana ima devet oken, tri na vsaki fasadi in strop okra\xc5\xa1en z belimi, modrimi in zlatimi vstavki v obliki krogov, kron in zvezd. Stene so prekrite z razli\xc4\x8dnimi \xc5\xa1tukaturami, ki obkro\xc5\xbeajo \xc5\xa1tevilne starodavne grbe.\n_START_SECTION_\nDvori\xc5\xa1\xc4\x8de levov z vodnjakom\n_START_PARAGRAPH_\nDvori\xc5\xa1\xc4\x8de levov (Patio de los Leones) je podolgovato dvori\xc5\xa1\xc4\x8de, 35 m dolgo in 20 m \xc5\xa1iroko, obdano z nizkimi galerijami podprtimi s 124 belimi marmornatimi stebri. NA vsakem kraku dvori\xc5\xa1\xc4\x8da je paviljon s filigransko okra\xc5\xa1enimi zidovi in svetlo kupolasto streho. Dvori\xc5\xa1\xc4\x8de je tlakovano z barvnimi plo\xc5\xa1\xc4\x8dicami, stebri\xc5\xa1\xc4\x8de je iz belega marmorja, stene pa so oblo\xc5\xbeene do 1,5 m vi\xc5\xa1ine z modrimi in rumenimi plo\xc5\xa1\xc4\x8dicami, z obrobo zgoraj in spodaj z emajlirano modro in zlato. Stebri, ki podpirajo streho in galerije so nepravilno postavljeni. Okra\xc5\xa1eni so z razli\xc4\x8dnimi listi in drugim okrajem, na vsakem loku obstaja velika kvadratna \xc5\xa1tukatura z arabeskami, ve\xc4\x8d stebrov je \xc5\xa1e dodatno filigransko obdelano.\n_START_SECTION_\nVodnjak levov\n_START_PARAGRAPH_\nNa sredini dvori\xc5\xa1\xc4\x8da je Vodnjak levov z bazenom iz alabastra s figurami dvanajst levov v belem marmorju, ki niso namenjene kiparski natan\xc4\x8dnosti, ampak kot simbol mo\xc4\x8di in suverenosti. Vsako uro en lev bruha vodo iz gobca.  Na robu velikega vodnjaka je napisana pesem Ibn Zamrak. Ta opeva lepoto vodnjaka in mo\xc4\x8d levov, pa tudi svoj genialni hidravli\xc4\x8dni sistem in kako so dejansko delali, da so ustvarili sistem kot ga vidimo.\n_START_SECTION_\nDvorana Abencerrajes\n_START_PARAGRAPH_\nSala de los Abencerrajes (dvorana Abencerrages) je dobila ime po legendi, po kateri o\xc4\x8de Boabdil, zadnji sultan Granade, potem ko je povabil na\xc4\x8delnike na banket, vse pobije. Ta soba je popoln kvadrat z vzvi\xc5\xa1eni kupolo in mre\xc5\xbeastimi okni v bazi. Streha je urejena v modri, rjavi, rde\xc4\x8di in zlati, stebri, ki jo podpirajo pa izstopajo v obliki loka na izredno lep na\xc4\x8din. Nasproti tej dvorani je Sala de las dos Hermanas (dvorana dveh sester), tako imenovana zaradi dveh belih marmornih plo\xc5\xa1\xc4\x8d v delu tlaka. Ti plo\xc5\xa1\xc4\x8di merita 500 krat 220 cm. Na sredini je vodnjak in streha - kupola prepre\xc5\xbeena z drobnimi celicami razli\xc4\x8dnih oblik. Pravijo da je samo stalaktitov okoli 5000.\n_START_SECTION_\nGeneralife\n_START_PARAGRAPH_\nOd obrobnih stavb priklju\xc4\x8denih Alhambri je zanimiva \xc5\xa1e Palacio de Generalife ali Gineralife (muslimansko Jennat al Arif, "Vrt Arif," ali "Vrt arhitekta"). Ta vila datira v za\xc4\x8detek 14. stoletja, vendar je bila ve\xc4\x8dkrat obnovljena. Villa de los Martires (Vila mu\xc4\x8denikov), na vrhu Monte Mauror, obele\xc5\xbeuje s svojim imenom kr\xc5\xa1\xc4\x8danske su\xc5\xbenje, ki so bili prisiljeni graditi Alhambro in tukaj zaprti v podzemeljskih celicah.  Torres Bermejas (Stolpi Vermilion), tudi na Monte Mauror, so dobro ohranjena mavrska utrdba, s podzemnimi cisternami, hlevi in nastanitvenimi prostori za 200 mo\xc5\xa1kih. Ve\xc4\x8d rimskih grobnic so odkrili leta 1829 in 1857 ob vzno\xc5\xbeju Monte Mauror.\n_START_SECTION_\nDrugi prostori\n_START_PARAGRAPH_\nMed drugimi zna\xc4\x8dilnostmi Alhambre so Sala de la Justicia (Dvorana pravice), Patio del Mexuar, Patio de Daraxa in Peinador de la Reina (soba kraljice), v katerih je podobna arhitektura in dekoracija. Pala\xc4\x8da in Zgornja Alhambra vsebuje tudi kopeli, spalnice in poletne sobe, galerijo \xc5\xa1epetanja in labirint ter obokane grobnice._NEWLINE_Originalno pohi\xc5\xa1tvo pala\xc4\x8de predstavlja znamenita vaza, ki je zelo velika vaza in naj bi stala v ni\xc5\xa1ah, primer Hispano-Mavrske posode iz leta 1320 in spada v prvo obdobje mavrskega lon\xc4\x8darstva. Je 1,3 m  visoka, ozadje je belo, dekoracija je modra, bela in zlata.\n_START_SECTION_\nV glasbi\n_START_PARAGRAPH_\nBallet-h\xc3\xa9ro\xc3\xafque z naslovom Za\xc3\xafde, Reine De Grenade, ki ga je napisal francoski baro\xc4\x8dni skladatelj Joseph-Nicolas-Pancrace Royer (okoli 1705-1755)._NEWLINE_Alhambra se neposredno ka\xc5\xbee v skladbi kot je znamenita \xc5\xa1tudija tremolo za kitaro Recuerdos De La Alhambra Francisco Tarrega._NEWLINE_Claude Debussy delo za dva klavirja iz 1901, Lindaraja in uvod, La Puerta Del Vino, iz druge knjige preludijev sestavljenih 1912-1913_NEWLINE_Isaac Alb\xc3\xa9niz je napisal klavirsko suito Recuerdos De viaje, ki vsebuje del imenovan "En La Alhambra", medtem ko njegova suita Iberia vsebuje del z imenom "El Albacin". Alb\xc3\xa9niz je komponiral tudi Suite Alhambra, vendar je nedokon\xc4\x8dana._NEWLINE_"En Los Jardines Del Generalife", prvi stavek Nnoches En Los Jardines De Espa\xc3\xb1a Manuel de Falla. _NEWLINE_Drugi skladatelji, kot so Ruperto Chap\xc3\xad (Los Gnomos De La Alhambra, 1891), Tom\xc3\xa1s Breton in mnogi drugi so vklju\xc4\x8deni v tok skladateljev Alhambrismo. _NEWLINE_Leta 1976 je re\xc5\xbeiser Christopher Nupen posnel The Song Of The Guitar v Alhambri; bil je enourni program, nastopal je legendarni \xc5\xa1panski kitarist Andres Segovia._NEWLINE_Britanski skladatelj Julian Anderson je napisal orkestralni del Alhambra Fantasy._NEWLINE_V pop in ljudski glasbi je Alhambra predmet Ghymes pesem z istim imenom. Rock skupina Grateful Dead je izdala pesem z naslovom Terrapin Station (1977) in album z istim imenom. Sestavljena je iz niza manj\xc5\xa1ih skladb, ki jih je napisal Robert Hunter, uglasbil pa Jerry Garcia. Lirski del te zbirke je bil imenovan "Alhambra._NEWLINE_V septembru 2006 je kanadska pevka / skladatelj Loreena McKennitt nastopala v Alhambri. Nastal je video posnetek premierno PBS in so jih kasneje izvedli kot 3-disk DVD / CD - niz imenovan Nights From The Alhambra._NEWLINE_Baskovska pop skupina Mocedades je izvedla pesem, ki se imenuje "Juntos En La Alhambra"._NEWLINE_Alhambra je naslov EP posnetka kanadske rock skupine, The Tea Party, ki vsebuje akusti\xc4\x8dne verzije nekaj svojih pesmi._NEWLINE_Alhambra in Albaic\xc3\xadn so navedeni v Mago de Oz pesem z imenom "El Paseo De Los Tristes" iz albuma z naslovom Gaia II.\n_START_SECTION_\nV matematiki\n_START_PARAGRAPH_\nPlo\xc5\xa1\xc4\x8dice v Alhambri so izjemne v tem, da vsebujejo skoraj vse, \xc4\x8de ne vse, od sedemnajstih matemati\xc4\x8dno mo\xc5\xbenih tapetnih grup.  To je edinstven dose\xc5\xbeek v svetovni arhitekturi. Obisk M.C. Escherja leta 1922 in \xc5\xa1tudija mavrske uporabe simetrije v plo\xc5\xa1\xc4\x8dicah Alhambre, je navdihnila njegovo kasnej\xc5\xa1e delo.\n_START_SECTION_\nV filmu\n_START_PARAGRAPH_\nMarcel L\'Herbier je 1921 v filmu El Dorado mnoge prizore streljanja posnel v in okoli pala\xc4\x8de Alhambra. To je bilo prvi\xc4\x8d, da je bilo dovoljeno streljati v notranjosti pala\xc4\x8de Alhambra. S svojimi vrtovi, fontanami in geometrijskimi arhitekturnimi vzorci je postala najbolj nepozabna podoba filma._NEWLINE_Animirani filmi \xc5\xa1panskega re\xc5\xbeiserja Juan Bautista Berasategui kot Ahmed El Principe De La Alhambra in El Embrujo Del Sur temeljijo na zgodbah v pripovedkah Washington Irving Of The Alhambra.\n_START_SECTION_\nV astronomiji\n_START_PARAGRAPH_\nGlavni asteroidni pas je pod imenom Alhambra.'